google/wiki40b huggingface dataset:
Helleristningene i Kvennavika

Helleristningene i Kvennavika ved Skarnsundet i Mosvik består av tolv fiskefigurer, som alle antagelig forestiller kveite. Det er den største samling bergkunst med fiskemotiv i Norden. 
Ristningene ligger 34 moh, og er veideristninger fra steinalderen. Den kalottformede bergskallen med de tolv figurene skråner mot østsørøst. Fiskene er hugget på rekke, med noe som fremstår som en komposisjon, og er etter alt å dømme hugget samtidig, med mulig unntak av en figur. Figurene er plassert i en halvsirkel, slik at linjene som dannes av ryggfinnene samles i et punkt ovenfor bergskallen. Det har vært spekulert i om denne komposisjonen, og samlingspunktet, har hatt en rituell funksjon.
Ristningene ble oppdaget av Arne Tangstad i 1930, og ble i 1931 undersøkt av arkeolog Theodor Petersen fra Vitenskapsmuseet. De er senere undersøkt flere ganger. Helleristningene i Kvennavika er Mosvik kommunes tusenårssted. Adkomsten er skiltet og forsynt med informasjonstavler.
Fredrik I av Det tysk-romerske rike

Bakgrunn

Fredrik I var sønn av hertug Fredrik II den enøyde av Schwaben og hans hustru Judit, hertugen av Bayerns datter. Huset Hohenstaufen er kjent siden 1000-tallet og oppkalt etter sin stamborg i Württemberg.

Konge og keiser

Fredrik ble valgt tysk konge den 4. mars 1152 og kronet til tysk-romersk keiser den 18. juli 1155. Han var dertil konge av Italia] fra 1154 til 1186.
År 1147 dro Fredrik I sammen sin fars bror Konrad III på det andre korstog. Konrad valgte Fredrik som sin etterfølger framfor sin egen sønn. Etter Fredrik Barbarossas valg til tysk-romersk keiser utbrøt et heftig opprør blant de lombardiske statene som stod nærmere de welfiske keiserne. I 1158 returnerte han til Italia for å bekrefte sin makt her, og holdt en riksdag på de roncaliske felt ved elven Po. I 1159 ble imidlertid Alexander III valgt til pave, i stedet for Viktor IV som var en mer keiserlig sinnet kandidat. Alexander III gav de italienske byene sin støtte og Fredrik Barbarossa lot i 1162 etter å ha erobret Milano, brenne og plyndre byen.
Det hevdes at han under beleiringen av den italienske byen Cremona lot oppsette tilfangetatte barn av borgerne i byen oppe i sine beleiringstårn, for å tvinge dem til å drepe sine egne barn i forsvaret. I 1163 måtte også denne byen underkaste seg. Motstanden fortsatte imidlertid, og i 1167 ble det dannet et forbund at de italienske byene, og i 1168 måtte keiseren flykte med sin av farsotter reduserte hær fra Italia.
I 1174 var han atter i Italia med en ny hær, men ble beseiret i 1176 i slaget ved Legnano. Barbarossa måtte deretter slutte fred med paven, der han lovet våpenhvile i seks år med de lombardiske statene og i 15 år med kongeriket Sicilia. I 1183 ble det i Konstanz sluttet fred med de italienske bystatene, hvorved de ble tillatt å selv velge sine styresmenn. Han hadde derimot bedre fremgang i kampen mot det welfske partiets fremste mann, Henrik Løve. I 1180 klarte han å få fravriste ham de to hertugdømmene Bayern og Sachsen.
I 1189 la han ut på det tredje korstog. Men under ferden til det hellige land druknet han i elven Saleph (i dag Göksu i Tyrkia). Han ble kokt, kjøttet gravlagt på stedet, mens knoklene hans ble fraktet til Tyrus og gravlagt der. Det meste av den store tyske hæren dro så hjem igjen, mens en del fortsatte under ledelse av Fredriks sønn Fredrik V av Schwaben og hertug Leopold V av Østerrike.
Sitt tilnavn «Barbarossa» fikk han i Italia på grunn av sitt røde skjegg.
Huaning

Huaning (kinesisk: 华宁县; pinyin:  Huáníng Xiàn) er et fylke i provinsen Yunnan i Folkerepublikken Kina. Det ligger i byprefekturet Yuxi.
Befolkningen var på 194 897 innbyggere i 1999.
Poes lov

Poes lov postulerer at dersom en ikke kjenner forfatterens intensjoner, er det vanskelig eller umulig å skille mellom ekstremistiske meninger og en parodi på ekstremisme. Et korrelat av Poes lov er at ektefølt fundamentalisme eller ekstremisme kan bli forvekslet med en parodi.
Loven ble først formulert av Nathan Poe i 2005 i en debatt om kreasjonisme på nettstedet christianforums.com. Allerede på 1980-tallet hadde det på Usenet blitt advart mot å skrive parodisk uten å bruke smilefjes.
Elektrospinning

Elektrospinning er en metode hvor en elektrisk ladning drar veldig fine (typisk på mikro- eller nanonivå) fibre fra en veske. Elektrospinning deler egenskaper med både elektrospraying og konvensjonelle tørr-spinning av fibre. Prosessen krever ikke bruk av koagulering eller høye temperaturer for å produsere solide tråder fra en løsning. Dette gjør prosessen spesielt egnet til produksjon av fibre som bruker store og komplekse molekyler.
Det europeiske småstatsmesterskapet i friidrett 2016

Det europeiske småstatsmesterskapet i friidrett 2016 ble arrangert 11. juni 2016 i Marsa på Malta. Dette var første gang det europeiske småstatsmesterskapet i friidrett ble arrangert.
Styrkesnes

Styrkesnes, lokalt også kalt Strøksnes, er en felles betegnelse på et grendeområde som strekker seg fra Leirfjordens munning og om lag fem kilometer nordvestover langs «nordkysten» av Sørfolda i Sørfold kommune i Nordland. 
Området omfatter de tre grendene Ytre Styrkesnes (Styrkesnes) i nord og Indre Styrkesnes (Styrkesvik), som ligger i overgangen mellom Sørfolda og Leirfjorden, i sør. Mellom disse grendene ligger det tidligere skolestedet Hestvik. Området har til sammen 73 innbyggere (2012). Under arkeologiske utgravninger gjort i 1972 ble det funnet en gravhaug med spor fra jernalderen. Første gård i området ble trolig ryddet på begynnelsen av 1500-tallet.
Den lokale varianten av navnet, «Strøksnes», kommer trolig av mannsnavnet Størker.
Næringslivet i området er hovedsakelig relatert til fiskeri. Lokal matvarebutikk på indre Styrkesnes og gårdsbutikk med café på Bjørklund gård på ytre Styrkesnes. Hestvik skole ble nedlagt etter skoleåret 2002–2003. Tidligere prest, lensmann og butikker.
I 1974 ble Styrkesnes tildelt en pris av Dagbladet i en konkurranse om det stedet i Norge som hadde størst dugnadsinnsats. Blant annet er hoppbakken, grendehuset, vannverket og svømmebassenget resultater av dugnader. Prisen ble markert ved overrekkelse av skulpturen «Kjetta som var så fæl til å ete» av kunstneren Skule Waksvik. 
I forsamlingshuset i Hestvik arrangeres det årlige arrangementet «Grillfesten» som tiltrekker publikum fra hele landet. 
Ytre Styrkesnes er endepunkt for fylkesvei 612 som ble tilknyttet europavei 6 (nå fylkesvei 613) ved Bonåsjøen i 1984.
Phloeonomus

Utseende

Små (1,5-3 millimeter), mørkbrune, avlange kortvinger. De utmerker seg med en smalere kroppsform enn de fleste andre Omaliinae.
Kroppen er fint punktert, knapt synlig hårete. Antennene er ganske korte, fortykkede mot spissen, de ytterste leddene mye bredere enn lange. Hodet er stort og bredt, rundet, med punktøyne og middelsstore fasettøyne. Pronotum er bredere enn langt, med rundede sider, bredest foran midten. Dekkvingene er middels lange (til kortvinger å være), gjerne omtrent dobbelt så lange som pronotum. Bakkroppen er lang og parallellsidig, beina ganske korte.

Levevis

Disse små billene er skogsinsekter som særlig kan finnes under barken på døde trær.
Valdisholm St. Johannes Broderforening

Valdisholm St. Johannes Broderforening er en broderforening i Den Norske Frimurerorden. Broderforeningen ble grunnlagt den 19. september 1977, og er underlagt St. Johanneslogen Den hvite Svane.
4. divisjon fotball for menn (Trøndelag)

Avdeling 1

Kilde: fotball.no

Avdeling 2

Kilde: fotball.no

Avdeling 2

Kilde: Speaker.no
Kazuyuki Morisaki

Karriere

Kazuyuki Morisaki startet sin profesjonelle karriere i Sanfrecce Hiroshima i 1999.
Han ble tatt ut i Japans tropp til VM i fotball U-20 2001.
Posen-talen

Posen-talen er en tre timer lang tale som lederen av SS Reichsführer-SS Heinrich Himmler holdt den 4. oktober 1943 i rådhuset i Posen ved en konferanse for forsamlede SS-Gruppenführer. To dager etter holdt han nok en tale for dem med overlappende tematikk; sammen er disse talene kalt Posen-talene.
I talen den 4. oktober, som hadde tittelen Rede zu den SS Führern («Tale til SS-førerne»), fremla Himmler sine synspunkter på utryddelsen av jødene og andre, som slavere, som ble ansett som fiender av Det tredje rike.
Grevskapet Holland

Gewest Holland

Et gewest er en forløper for dagens nederlandske provinser, og under åttiårskrigen spilte gewest Holland en viktig rolle i motstandskampen mot spanjolene. Etter at unionen i Utrecht ble undertegnet, ble Holland det ledende området innen republikken.
Slaget ved Kalisz

Slaget ved Kalisz fant sted den 29. oktober 1706 i Kalisz i Det polsk-litauiske samveldet under den store nordiske krigen. Det var et tre timer lang kamp som kunne ha vært hindret om August II den sterke av Polen hadde blitt bedre informert om visse forhold om svenskene og russerne. På denne tiden fantes det en allianse mellom polakkene, saksarane og russerne. Slaget ble utkjempet av russisk kavaleri, ledet av kommandanten Aleksandr Mensjikov mot en mindre svensk styrke ledetæ av oberst Mardefelt. Russerne spilte en viktig rolle her fordi de trengte å støtte den saksiske allierte under August.

Opptakten

Seieren til Karl XII av Sverige i slaget ved Fraustadt hadde tvunget August den sterke av Kurfyrstedømmet Sachsen til å trekke seg frap den store nordiske krigen og si fra seg kravet til den polske Kronen under Altranstädt-traktaten.
Da August fikk høre om denne avtalen mens han reiste med Mensjikov, valgte han å ikke si noe. Avgjørelsen var basert på den brede russiske støtten han fikk. De var klare for kamp og August ville ikke risikere å gjøre russerne arge med denne nye informasjonen. En siste sjanse til å ordne opp i situasjonen hjalp heller ikke. Han sendte melding til den ventende svenske styrken og ba de om å trekke seg tilbake da de møttes, men Mardefelt, som ikke kjente til avtalen, tolket dette som et lureri. På grunn av dårlig kommunikasjon, og imot Augusts vilje, fant derfor slaget ved Kalisz sted.

Ettervirkning

Det svenske tapet ble omgjort da Karl XII viste August til ratifiseringen av Altranstädt-traktaten, hvor han lovde å følge vilkårene og trekke seg tilbake til Sachsen i november.
Selv om han opprinnelig hadde planlagt å avstå ffa Altranstädt-traktaten, gikk August med på vilkårene. Til slutt ble 1 800 svenske fanger sluppet fri.
Golf under Asialekene 1986

Golf under Asialekene 1986. Golf var en av sportene under de tiende Asialekene som ble arrangert i Seoul i Sør-Korea. Det var andre gangen som golf var med på programmet i Asialekene. Golfturneringene ble avviklet i perioden 21. til 24. september 1986. Det var to konkurranser, lag og individuelt for menn.
Thatcher Peninsula

Thatcher Peninsula er en fjellrik halvøy på nordsiden av den sentrale delen av Sør-Georgia. Den ender i nord med Maineset, mellom Cumberland West Bay i vest og Cumberland East Bay og Morenefjorden i øst. Den grenser i sørvest og sør til Lyellbreen og Hambergbreen. Ved King Edward Cove på østsiden av halvøya ligger British Antarctic Survey (BAS) sin stasjon i Grytviken og den nedlagte hvalstasjonen med samme navn.
Thatcher Peninsula ble navnsatt av United Kingdom Antarctic Place-Names Committee (UK-APC) i 1991, etter forslag fra Royal Geographical Society etter Margaret Thatcher, statsminister i Storbritannia, 1979-1990. Hun ble skildret av Vivian Fuchs som en viktig person i historien til Sør-Georgia og for sin rolle i Falklandskrigen.
Grunnkretser i Grong kommune

Grunnkretser i Grong kommune er delområder og grunnkretser som seksjonerer Grong kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Hornnes vidaregåande skule

Hornnes vidaregåande skule var en videregående skole på Hornnes i Setesdal etablert som Hornnes private landsgymnas i 1918. Skolen lå i nåværende Evje og Hornnes kommune.

Historikk

I 1914 kom en lov som åpnet opp for etablering av nasjonale landsgymnas, slik at ungdom i distriktet kunne ta examen artium. Samme år startet arbeidet med å etablere et offentlig landsgymnas på Hornnes. Stortinget var i 1915 interessert i å etablere det første offentlige landsgymnaset her, men valgte istedet Voss. Det ble likevel etablert et privat landsgymnas på Hornnes i 1918, med Gunnar Abusdal som første skolestyrer. Det første elevkullet bestod av 25 elever. Etableringen baserte seg på både privat og offentlig pengestøtte. Etterhvert økte den statlige støtten til skolen og i 1923 ble gymnaset offentlig, Hornnes offentlege landsgymnas. 
Skolen holdt den første tiden til i midlertidige lokaler. På begynnelsen av 1920-tallet ble det bestemt at skolen skulle få en ny skolebygning. Arkitekt Thoralf Hauff ble engasjert og han tegnet et majestetisk skole med sidefløyer og spir. På grunn av et trangt budsjett så ble de opprinnelige planene skinnlagt og mindre utgave ble lansert. 
Høsten kunne Hornnes Landsgymnas flytte inn i den nye skolebygningen som lå på Jortveitmoen i Hornnes. Skolebygget ble offisielt innviet to år senere. 
Skolen fortsatte som fireårig landsgymnas frem til 1975, da den ble videregående skole. 
I 2006 ble skolen slått sammen med Valle vidaregåande skule og Hovden Skigymnas og fikk navnet Setesdal vidaregåande skule.

Arkivet

Arkivet etter Hornnes vidaregåande skule befinner seg ved KUBEN i Arendal. Arkivet inneholder saksarkiv, korrespondanse og informasjon om elever, lærere og annet. Arkivet omfatter perioden like før skolens oppstart i 1918 og frem til 2000-tallet.
1810-årene

-- 1810 -- 1811 -- 1812 -- 1813 -- 1814 -- 1815 -- 1816 -- 1817 -- 1818 -- 1819
Tiårsoversikt
Fylkesvei 7758

Beskrivelse

Veien tar av fra fylkesvei 91 ved Hov på Breivikeidet, og går i sørlig retning tvers over Breivikelvas dalføre. Like etter brua over elva går en kommunal vei østover til Tromsø golfpark og det nå nedlagte Breiviknes fort. En annen vei går mot vest til gården Skoglund. Fylkesveien fortsetter sørover og inn i den ubebodde Nakkedalen, gjennom et landskap prega av bjørkeskog og myr. Ved Nakkevatnet ligger veiens høyeste punkt (ca. 200 moh). Veien snur nå mot sørøst, og følger Lavangselvas dalføre ned til bygda Sjursnes ved Sørfjorden, og herfra går fylkesvei 52 nordover langs fjorden til Skarmunken. Fra Sjursnes tar veien mot høyre og passerer Ullsfjord kirke. Den fortsetter deretter sørover, og passerer gjennom bygda Skognes, som ligger ved utløpet av Skogneselva, før den når endepunktet i bygda Stordalstrand, kun 5 kilometer fra fjordbotnen.
Det har vært foreslått å bygge veien videre den siste biten inn til fjordbotnen, hvor fylkesvei 293 går over det korte eidet til europavei 8 ved Laksvatn, for å unngå omveien gjennom Nakkedalen. Men den veiløse strekningen går gjennom den svært rasfarlige Storura, og på grunn av kostnadene dette ville medføre har prosjektet foreløpig ikke latt seg gjennomføre.
Frem til 2019 hadde veien betegnelsen fylkesvei 51.
Altinum

Altinum var en gammel kystby sørøst for Tarvisium (nå Treviso), i Italia. I dag heter stedet Altino og er en frazione i kommunen Quarto d'Altino med ca. 100 innbyggere og et historisk museum.

Historie

Funn og venetianske gravinnskrifter viser at Altinum var betydningsfull allerede så tidlig som det femte århundre f. Kr. Betydningen ble enda større da romernes økte sin innflytelse i regionen, og spesielt etter byggingen av Via Annia (131 f.Kr.) som passerte gjennom og forbandt Atria med Aquileia. Oppturen fortsatte etter at Keiser Augustus og hans etterfølger Claudius lot bygge veien Via Claudia Augusta som startet i Altinum og nådde Romerrikets limes i nordøst ved Donau, en distanse på 560 km. 
Altinum var nå en både vakker og strategisk viktig by, og dessuten svært velstående. 
Nedgangen startet med at byen ble ødelagt av huneren Attila i 452 e.Kr. Innbyggerne forlot gradvis Altinum og søkte tilflukt på øyene i Venezialagunen i det området der Venezia senere ble bygget. I år 568 ble byen erobret av langobardene og det satte ytterligere fart på emigrasjonen ut til øyene. På 900-1000-tallet ble Altinum fullstendig forlatt.
Byens grunnmurer er nettopp blitt oppdaget nær Marco Polo-flyplassen, flere kilometer nord for Venezia.
Gobi: Barndommens måne

Handling

Etter hans herres, Ye Liu Chutsais død, rømmer Wolfgang av Godesberg fra det mongolske riket mot vest via Gobi-ørkenen. Lenger enn til et tempel kommer han ikke. Her var planen å hvile seg i noen dager, men planen ble forandret. Han begynner å skrive sin livshistorie: Hans barndom i Hameln som bøddelsønn, barnekorstog som skulle til Jerusalem, men som ikke kom lenger enn til Genova, hans liv som slave i Alexandria og Kairo, livet som gjøgler og til slutt hvordan han kom til det mongolske riket. Alt dette foregår på 1200-tallet.

Tolkning

«Gobi: Barndommens måne» handler om det sviket barna blir utsatt for fra de voksne og blir ut av dette tolket som dette. Det tydeligste eksempelet er selve barnekorstoget der barna istedenfor å kjempe for Jerusalem befrielse blir solgt som slaver til mange forskjellige steder. I romanen blir barnekorstoget sammenlignet med eventyret om Rottefangeren fra Hameln. De to fortellingene har mange likhetstrekk og den historiske hendelsen kan være et av opphavene til eventyret. Romanen er også et beskrivelse av det europeiske middelaldersamfunnet der bøddelen sto nederst på rangstigen.

I Norge

I Norge ble romanen første gang utgitt i 1985 på Gyldendal Norsk Forlag. For romanen fikk Bringsværd Kritikerprisen og Sarpsborgprisen i 1985.
The Pink Robots

The Pink Robots er et popband med base i Bergen. Bandet startet i 2010 og består av medlemmer fra Selje i Sogn og Fjordane. Bandet ble kåret til Årets Urørt 2010 med sangen «Curly». 
De ga ut debutalbumet The Pink Robots i 2010. 
Bandet var blant de nominerte til a-ha-stipendet i 2011. 
I 2013 gav de ut sitt andre album Pink Robots II
Johanne Schmelck

Julie Johanne Christiane Schmelck (født 23. desember 1856 i Maridalen, død 15. november 1913 i Kristiania), var en norsk maler, skoleholder og kunstpedagog.
Johanne Schmelck var datter av Theodor Schmelck, bestyrer for «Schmelckeværket»

i Maridalen – Kjelsaas Staaltraadfabrik og Valseverk, Theodor Henrich Schmelck og hans hustru Elise Cathrine f. Jensen. Sammen med søsteren Marie Schmelck opprettet hun i 1881 en skole i maling og kunstindustri, Frøknene Schmelcks skole for maleri og husflid. Skolen hadde i løpet av de 25 årene den ble drevet et totalt elevantall på 3 000. Her underviste de i et bredt spekter av teknikker for kunst og kunsthåndverk.
Johanne Scmelck var som kunstner mest kjent for sine blamsterkomposisjoner, men selv satte hun det pedagogiske foran sin egen kunstneriske utøvelse. Hun stilte ut på høstutstillingen i 1888.
Oscar Alfred Borum

Liv

Han tok juridisk embetseksamen i 1919 og ble året etter ansatt som sekretær i justisdepartementet. I 1927 fikk han doktorgraden for en avhandling om Personalstatutet efter dansk og fremmed Ret. Han var professor ved Københavns universitet fra 1930 til 1964. I 1936 ble han formann i den offentlige arverettskommisjonen, som avga innstilling i 1941. Kommisjonens forslag ble aldri satt ut i livet, men i 1954 ble han medlem av en ny kommisjon som la grunnlaget for arveloven av 1963. 
Borums arbeid dreide seg særlig om personrett, familierett og arverett. Mot slutten av sin karriere arbeidet han med selskapsrett.
Solaris Bus & Coach

Historie

Solaris startet som Neoplan Polska, en polsk leverandør av de tyske Neoplan-bussene, grunnlagt i 1994 av Krzysztof Olszewski. I 1996 grunnla Olszewski et eget produksjonsanlegg i Bolechowo-Osiedle, ikke langt fra Poznań. I 1999 kom de første bussene under eget Solaris merke (modell Urbino). 1. september 2001 ble Neoplan Polska ble omdøpt til Solaris Bus & Coach. I 2005 ble det omgjort til aksjeselskap.
Siden starten har det blitt bygget nærmere 5 000 busser på produksjonsanlegget. Fra 2000 begynte Solaris å eksportere busser til utlandet. I dag eksporteres omkring 60 % av produksjonen. Solaris busser finnes i dag i 17 europeiske land. Solaris er også til stede utenfor Europa, og leverer bl.a. busser til Dubai.
I 2009 hadde Solaris om lag 1600 arbeidstakere.
Solaris leverer også biogassbusser, og har bygget de 14 første biogassbussene satt i drift i Oslo-området. Bussene har gått i ekspress på rute 144 mellom Lommedalen og Oslo sentrum siden 1. juli 2010.
Den 23. august 2010 ble 41 nye biogassbusser fra Solaris satt i drift i Trondheim. Selv om endel problemer med elektronikken til de nye motorene i bussene vanskeliggjorde oppstarten, er bussene stort sett godt mottatt og går nå i faste ruter. Solaris skal levere 320 biogassbusser i 2010,
de aller fleste av dem i Skandinavia.
Faderens forbrydelse

Handling

Den 25 år gamle og forholdsvis velbeslåtte godseieren, Gunnar Hesla, vokste opp under fattige forhold. Han har blitt begeistret for Gudrun, datter av den rike brukseieren Rudel. Gunnar frir og jentas far gir ham sitt ja . Gunnars gamle og nedbrutte far derimot sitter i fengsel. For mange år siden ble han dømt til livstids fengsel for mordet på en Jan Strygen. En ny fange med navn Sigurd Vikum deler celle med faren. Vikum begynner umiddelbart å lete etter en fluktmulighet. Samme natt flykter han med hjelp av en jernfil. Før han rømmer sier han til Hesla: «En ting skal du vite innen du dør. Det var jeg som myrdet Jan Strygen».
Mens det pågår forlovelsesfest hos Gunnar ringer det plutselig på døren. Utenfor står Vikum og vifter med en medaljong. Han spør Gunnar: «Kjenner du denne mannen? -- Gunnar, jeg er din far. Du må hjelpe meg, gendarmene er etter meg.» Gunnar kan ikke legge bånd på følelsene og skjuler Vikum. Han gir mannen penger og klær, slik at han kan flykte videre. Gudrun og en tjener har imidlertid sett og hørt hva som har skjedd. Når hun får høre at Vikum kaller Gunnar sin sønn, blir det for mye for henne og hun besvimer.
Tjeneren bærer gammelt nag til Gunnar og anmelder ham for politiet. Gunnar må sitte i husarrest i sitt kammers. Med hjelp av Gudrun lykkes han i å flykte fra godset og gjemme seg i ei skogshytte. Skjult i et hjørne ser han en samling ubehagelige personer komme inn i hytta. Det viser seg å være Vikum, som med noen kumpaner planlegger å begå innbrudd hos Rudel. Forbryteren skryter høylytt om hvordan han lurte Gunnar og innrømmer også at det var han og ikke Gunnars far som myrdet Strygen. Dette blir for mye for Gunnar, som ruser fram i raseri. Han blir raskt overmannet og bundet.
Etter det som har skjedd vil Rudel at datteren skal bryte forlovelsen med Gunnar. Hun er imidlertid trofast i sin kjærlighet og nekter. Om natten aner hun uråd, drar til hytta og befrir Gunnar. Sammen skynder de seg til politiet for å advare om innbruddet hos brukseier Rudel. Politiet begir seg dit og overbemanner kjeltringene. I stridens hete blir Vikum dødelig såret. Innen han dør tilstår han mordet på Strygen. Gunnars far får således oppreisning etter sin død.
Klerikal fascisme

Klerikal fascisme er en betegnelse på karakterisere politiske bevegelser som kombinerer religion, i særdeleshet katolisisme, med en autoritær eller totalitær ideologi som blir beskrevet som fascistisk.
Eksempler på diktatorer og politisk valgte bevegelser som har blitt karakterisert som klerikalfascistiske inkluderer den kroatiske Ustasha-bevegelsen, António Salazar i Portugal, Maurice Duplessis fra Quebec, Engelbert Dollfuß i Østerrike (austrofascismen), Jozef Tiso i Slovakia, Getúlio Vargas i Brasil.
Rå skole

Historie

Etter vedtak i Fana herredsstyre den 08.12.1958 ble det satt ned en plannemnd for å utrede behov og romplan for en ny realskole på Rå som avlastning for Fana Høgre skole (Fana realskole- og gymnas). Plannemndas mandat var å utrede forslag til bygging av en ny skole i lys av at diskusjonene om innføring av 9-årig enhetsskole var i sluttfasen. Den 10.04.1959 ble den sentrale skolelovgivningen endret slik at den enkelte kommune kunne innføre 9-årig skole. Den 30.05.1960 vedtok herredsstyret å bygge skolen etter nemndas forslag. Skolen sto ferdig i 1961. 
Rå skole var realskole fra 1961 til 1972. Etter kommunesammenslutningen i 1972 fortsatte skolen som Rå ungdomsskole. Det var en glidende overgang fra realskole til ungdomsskole. Siste realskolekull ble tatt opp i 1971 og gikk ut i 1974. 
Arkivet etter Rå skole oppbevares ved Bergen Byarkiv.